Uuno Vallner

Uuno Vallner (sündinud 6. oktoobril 1947 Karula vallas) on Eesti informaatik ja e-riigi arendaja. Lõpetas Antsla Keskkooli 1965. aastal; Tartu Riikliku Ülikooli rakendusmatemaatika erialal 1970. aastal; tehnikateaduste kandidaat 1983. Doktoritöö ("Masinloetavate andmebaaside kasutamise printsiibid ja meetodid vabariiklikus teadus-ja tehnikainfosüsteemis") NSV Liidu Teaduste Akadeemia. Eesti Informatsiooni Instituut (teadur, osakonnajuhataja) 1970–1993; Riigikantselei (nõunik) 1993–2003); Majandus- ja Kommunikatsiooniministeerium (IT arhitektuuri talituse juhataja) 2003–2015; e-Riigi Akadeemia (vanemekspert) 2015-. Tallinna Tehnikaülikooli erikursused (Interneti tehnoloogiad, operatsioonisüsteem Unix, e-riigi tehnoloogiad), Tallinna Ülikoolis (Infosüsteemide modelleerimine ja projekteerimine) ja Sisekaitseakadeemias (informaatika). Tallinna tehnikaülikooli magistritööde kaitsmiskomisjoni liige. Euroopa Komisjonis e-valitsuse, koosvõime, arhitektuuri, avaandmete ja vaba tarkvara töögruppides. Uuno omab The Open Group Architecture Framework (TOGAF) sertifikaati. Ajakirja A&A toimetuse liige aastatel 1988–2011. Nõukogude perioodil tegeles Uuno Vallner Eesti Informatsiooni instituudis teadus- ja tehnikainfosüsteemide ja raamatukogusüsteemide uurimise, loomise ja arendamisega. Kasutati NSV Liidu arvuteid Razdan 3, EC 1045 ja Moskvas üüritavat fotolaomasinat. Olulisemad infosüsteemid: Bibliograafiliste registrite infosüsteem Sirru Valikteadistussüsteem NSV Liidu ja välismaiste referaatandmebaaside põhjal Retrotrospektiivne online-otsisüsteeem TAKS Eesti kultuuri ja keele keskkonna infotehnoloogia reeglite algversiooni koostaja. AS-i Filosoft loodud Eesti keele lemmatiseerija rakendamine mitmes infosüsteemis (Riigi Teataja, Riigikantselei dokumendihaldussüsteem jt). Eesti keeletehnoloogia projekti juhtkomitee liige. Riigi infosüsteemi semantilise koosvõime eestvedaja. Uuno Vallner oli Interneti tehnoloogiate avalikus sektoris kasutamise üks initsiaatoreid. Interneti Korduma Kippuvate Küsimuste üks eestvedajaid. Luges Tallinna Tehnikaülikooli õppejõududele ja üliõpilastele Interneti erikursust. Kirjutas koolitusmaterjali Interneti olemusest.. Tõlkis InternetI olemust ja rakendusi tutvustava raamatu. Avaldas ajakirjas "Arvutustehnika ja Andmetöötlus" läbi 7 numbri Internetikasutaja konspekti. XML tehnoloogiate kasutamise initsiaator, lõi veebisaidi XML Eestis. Uuno Vallneri 1993. aastal loodud ja hallatud valitsuse/riigikantselei veebisait www.rk.ee oli üks maailma esimesi (esimene?) avaliku sektori veebisait (vaata arhiivikoopiat 1997. aastast ). Uuno Vallneri poolt on loodud algversioonid sellistet veebisaitidest nagu Riigikogu (tollal asus aadressil www.rk.ee/rkogu), www.valitsus.ee, www.peamister.ee, www.riso.ee. Uuno Vallneri initsiatiivil loodi veebisaidid Täna otsustan Mina (tom.riik.ee arhiivikoopia aastast 2001, Riigivõrgukeskus www.riik.ee (1998, arhiivikoopia 2001 ), teenuste portaal eesti.ee (esimene versioon 2001, arhiivikoopia 2003 ). Uuno Vallner lõi 1993–2003 mitmeid Rigikantselei veebiõhiseid infosüsteeme: dogumendihaldussüsteem TRIP, õigusaktide täitmise monitooringusüsteem SEIRA, Kodanike avalduste infosüsteem, Riigi Teataja õigusaktide online andmebaas jt. Uudse elemendina kasutati nendes süsteemide otsimootorites eesti keele lemmatiseerijat. Uuno Vallneri initsiatiivil käivitati riigi infosüsteemide osakonna poolt sügisel 2000 projekt e-kodanik eesmärgiga muuta riigiaparaadi poolt kodanikele osutatavate teenuste (või nende kohta informatsiooni) leidmine kiiremaks ja mugavamaks (projekti arhiveeritud veebisait). Riigihanke võitnud Baltic Computer Systems realiseeris tehnilise lahenduse 2002. aastal. Projekti käigus anti kodanikele võimalus kasutada @eesti.ee meiliaadressi. Riigikogu kantselei (Mihkel Pilving), justiitsministeeriumi (Taavi Rõivas ja Ülle Madise) ning teede- ja sideministeeriumi riigi infosüsteemide osakonna (RISO) (Uuno Vallner, Rein Kauber) ühine töögrupp analüüsis 2001–2002 õiguslikke, organisatsioonilisi ja tehnilisi võimalusi Interneti valimiste korraldamiseks. Kaasatud olid erasektor ja ülikoolid (Tanel Tammet jt). Uuno Vallner vastutas üldise arhitektuuri, IT lahenduse ja riigihanke spetsifikatsioon koostamise eest. Uuno Vallner oli avaandmete initsiaator avalikus sektoris. Uuno Vallner võttis kasutusele eestikeelsed terminid "avaandmed"(open data) ja "suurandmed"(big data). Esimesed Eesti avaandmed avati Uuno Vallneri initiatiivil 1996. aastal SGMLformaadis (XML on üks SGML derivaate) Riigi Teatajas avaldatud õigusaktid. Õigusaktid olid allkirjastatud PGP tehnoloogiaga genereeritud sertifikaadiga. Avaandmeid taaskasutati mitmetes infosüsteemides (Riigi Teataja; Estlex, IBS). Uuno vallneri initsiatiivil loodi 2012 avaandmete varamu opendata.riik.ee. Koostas 2013.aastal Vabariigi Valitsuse poolt heakskiidetud avaandmete rohelise raamatu. Uuno Vallner oli vaba tarkvara propageerija. Ta eestvedamuisel korraldati vaba tarkvara infopäevi. Uuno Vallner oli aktiivne osaline elektroonilise identiteedi õiguruumi, organisatsiooni ja lahenduste loomisel. Lõi sertifitseerimisteenuste registri veebisaidi https://sr.riik.ee. Osales Euroopa eID ja usaldusteenuste projektides. Uuno Vallner oli üks riigi infosüsteemide andmevahetuskihi X-tee kontseptsiooni väljatöötajaid ja selle loomise initsiaatoreid. Projekt algatati 1998. aastal Riigi infosüsteemide osakonna RISO poolt. Aastal 2000 jõuti pilootprojektoini, ning käivitati 2001. aasta lõpus. Projekti üks eesmärke oli tee luua andmeteenuste teenusteruum/andmeruum, mis võimaldaks turvaliselt tagada teenuste koreograafia ja orkestratsioon. Uuno Vallneri eestvedamisel koostati mitmed digiriigi arhitektuuri suunavad ja reglementeerivad dokumendid nagu: Koosvõime raamistik (2003, 2011) Riigi IT arhitektuur (2007) Tarkvara raamistik (2009) Veebide koosvõime raamistik (2012) Uuno Vallner kuulus Euroopa komisjoni koosvõime ja arhitektuuri töögruppidesse, kes koostasid Euroopa koosvõime raamistiku ja arhitektuuri. esimesed versioonid. Uuno Vallner oli kuus aastat Orienteerumisklubi Orion president. Ta osales orienteerumisvõistluste, päevakute ja rogainide korraldamisel. On mitmete orienteerumiskaartide autor. On olnud mitmete orienteerumisvõistluste rajameister. OK Orion oli nüüdseks Eestimaal laialdaselt levinud SPORTIdent märkesüsteemi üheks maaletoojaks. Eestis esimene SPORTident kasutusega võistlus toimus rahvusvahelisel 4 päevasel võistlusel 4EST 2000. aastal. Esimesena Eestimaa klubidest lõi OK Orion Internetis oma kodulehe. OK Orion veebisait võitis 1992 aastal korraldatud mittetulundusühingute kodulehekülgede konkursil peaauhinna. 1974 – NSVL Rahvamajanduse Saavutuste Näituse pronksmedal infosüsteemi Sirru loomise eest 2001 – ESS Kalev teenete plaat orienteerumisspordi edendamise eest Eesti Spordiseltsis Kalev 2002 – Eesti Infotehnoloogia ja Telekommunikatsiooniettevõtjate Liidu (ITL) aasta tegija 2001 kui IKT visionäär ja edendaja Eestis. Tiitli pälvis ta teenete eest Interneti Eestisse toomisel, X-tee ja eesti.ee loomisel ja riigisektoris vabavara (sealhulgas UNIX-tehnoloogia) kasutusse võtmisel, 2003 – Euroopa Komisjoni "European eGovernment Awards for eGovernment" nominent: Secure Data Exchange system X-Road 2009 – Euroopa Komisjoni "European eGovernment Awards for eGovernment" nominent: Cross-Border Digital Signature in Company Registration Portal 2017 – Aadu Luukase missioonipreemia: oluliste e-riigi projektide initsiaator 2017 – Valgetähe IV klassi teenetemärk: infotehnoloogia edendaja Uuno Vallner on Isak ja Leida Vallneri poeg. Abiellus 1970. aastal Tiiu Kipperiga ja 1994. aastal Merike Pungasega. Tal on tütar Maari Idnurm (1970), tütar Siiri Vallner (1972), poeg Taavi Vallner (1978), tütar Triin Vallner (1995) ja tütar Hanna Vallner (1999). "EGA veeb". Vallner, Uuno (1986). Vabariiklik automatiseeritud teadus- ja tehnikainformatsiooni süsteem. Tallinn: Eesti Informatsiooni Instituut. Lk 33. Валлнер, Ууно (1983). Принципы и методы использования машиночитаемых баз данных в республиканской автоматизированной системе научной и технической информации. Академия наук СССР. Lk 22. Vallner, Uuno (1989). "Eesti Informatsiooni Instituudi riist- ja tarkvara arhitektuur". Arvutustehnika ja Andmetöötlus. 1989 (9): 37-39. Vallner, U; Vallner, T (1973). Nimestike ja registrite koostamisest raalil. Tallinn: Eesti Teadus- ja Tehnikainformatsiooni ning Majandusuuringute Instituut. Lk 78. Валлнер, Ууно; Валлнер, T (1975). Система обработки библиографических описаний на ЭВМ. ЭстНИИНТИ. Lk 50. Vallner, U; Vallner, T; Tooming, P (1974). Võõrkeelsete raamatute koondnimestik : katseväljaanne. Tallinn: Fr. R. Kreutzwaldi nim. Eesti NSV Riiklik Raamatukogu. Lk 145. Валлнер, Ууно (1980). Принципы машинной реализации системы избирательного распространения информации. Tallinn: ЭстНИИНТИ. Lk 91. Валлнер, Ууно; Тедер, M (1980). Опыт использоавния в ЭстНИИНТИ баз данных на магнитных лентах : тезисы докладов на семинаре руководителей всесоюзных и центральных отраслевых органов НТИ и представителей министерств и ведомств 18 апреля 1980 года в Госкомитете СССР по науке и технике. ЭстНИИНТИ. Lk 7. Vallner, U (1985). Retrospektiivsed otsisüsteemid. Tallinn: Eesti Infoinstituut. Lk 19. Vallner, Uuno; Vokin, V (1987). Retrobaaside rajamise ja pidamise tehnoloogia : [teadusinfo automatiseeritud kaugotsingu süsteemist TAKS : ülevaade]. Tallinn: Eesti Informatsiooni Instituut. Lk 23. Vallner, Uuno (1993). "Infotehnoloogia reeglid eesti kultuuri ja keele keskkonnas". Arvutustehnika ja Andmetöötlus. Ilmus järjena läbi numbrite 5 ja 6; nr 5 lk 18-32; nr 6 lk 11-20. ISSN 0234-064X. Vallner, Uuno (2008). "Semantika ja riigi infosüsteemide koosvõime". A & A (6): 49-52. ISSN 1406-345X. Vallner, Uuno (2001). Interneti kasutamine. Tallinn: Riigikantselei. Lk 49.[alaline kõdulink] Mackinnon, Mairi; Denne, Ben (2001). Internet. Tõlkinud Vallner, Uuno. Kirilill. Lk 128. ISBN 9985-886-46-1. Vallner, Uuno (1966). "Internet : Kasutaja konspekt". Arvutustehnika ja Andmetöötlus (Ilmus järjeartiklitena numbrites 3, 4, 5, 6, 7, 8, 9). Nr 3, lk 16-24; nr 4, lk 32-38; nr 5, lk 18-30; nr 6, lk 31-35; nr7, lk 29-50; nr 8, lk 23-31: nr 9 lk31-34. ISSN 0234-064X. Uuno, Vallner (1998). "SGML-i formaadiperre lisandub XML - ja muudab maailma". Arvutimaailm (9): 36-40. Vallner, U; Tammet, T (1999). "Single Point Entry to the Estonian Government's WWW System". Baltic IT&T Review. 12. Vallner, Uuno (1999). "Riiklikud institutsioonid ja Internet : Eesti riigivõrgu keskus". Infotehnoloogia haldusjuhtimises : aastaraamat 1998. Tallinn: 91-104. Vallner, Uuno (1997). "Riigikantselei dokumendihaldussüsteemist". Infotehnoloogia haldusjuhtimises : aastaraamat 1997.: 99-110. Lassmann, Katrin; Vallner, Uuno (2001). "Projekt e-kodanik". Infotehnoloogia avalikus halduses : aastaraamat 2001. 2001: 49-53. Roonemaa, Henrik (6. aprill 2002). "Valmiv internetiportaal aitab kodanikel riigiasju ajada". Eesti Päevaleht. Vaadatud 3. august 2002. Vallner, Uuno (2002). "An E Community, E-citizens and E-services" (PDF). Baltic IT&T Review. 27: 39-44. ISSN 1407-9313. Korpan, Viktoria (14. jaanuar 2002). "E-valimised nõuavad tõuget". Ärileht. Vaadatud 4. augustil 2024. Vallner, Uuno; Tammet, Tanel; Reitsakas, Aleksander (2012). "Open data repository". Estonian information society yearbook 2011/2012. Tallinn: Ministry of Economic Affairs and Communications. 2012: 18-21. ISSN 2228-3374. Vallner, Uuno (2012). "Open data - a step toward the Internet of the future". Estonian information society yearbook 2011/2012. 2012: 62-65. ISSN 2228-3358. Martens, Tarvi; Erlich, Mark; Valdlo, Taavi; Vallner, Uuno (2012). "Ten years of the eID ecosystem". Estonian information society yearbook 2011/2012. 2012: 62-65. ISSN 2228-3374. Vallner, Uuno (2000). "Riigi andmekogude keskkiht". Infotehnoloogia haldusjuhtimises : aastaraamat 2000.: 69-72. "X-Road® History". X-Road® Data Exchange Layer (Ameerika inglise). Vaadatud 31. augustil 2024. Vallner, Uuno (2004). "E-government architecture and the interoperability of information systems - Estonia's example" (PDF). Baltic IT&T Review. 2004 (3): 20-22. Vallner, Uuno (2006). "Nationwide Components of Estonia's State Information System" (PDF). Battic IT&T Review. 2006 (3): 34-38. Vallner, Uuno (2003). "Riigi IT arhitektuuri ja koostalitusvõime raamistik". Infotehnoloogia avalikus halduses : aastaraamat. 2003: 20-27. Vallner, Uuno (2006). "The Estonian IT Interoperability Framework" (PDF). Baltic IT&T Review (2): 42-47.{{ajakirjaviide}}: CS1 hooldus: url-olek (link) Vallner, Uuno (2010). "Updating the interoperability framework". Information society yearbook (2009): 35-36. ISSN 2228-0022. Vallner, Uuno (2003). "Infoühiskond ja tema IT-arhitektuur". A&A. 2003 (3): 5-11. Vallner, Uuno (2010). "Tarkvara raamistik". Infoühiskonna aastaraamat 2009 (2009): 40-42. ISSN 2228-0014. Vallner, Uuno (2010). "Software framework". Information society yearbook 2009 (2009): 37-39. ISSN 2228-0022. "Veebide koosvõime raamistik" (PDF). 2012. Uuno Vallner Eesti Teadusinfosüsteemis Interview with Uuno Vallner in Stanford SearchWorks catalog Saame tuttavaks: Eesti e-riigi "isa" Uuno Vallner Let’s get acquainted: Uuno Vallner, the father of e-Estonia X-Road history